CELEX: 62008TN0507
Language: el
Date: 2008-11-21 00:00:00
Title: Υπόθεση T-507/08: Προσφυγή της 21ης Νοεμβρίου 2008 — Psytech International κατά ΓΕΕΑ — Institute for Personality & Ability Testing (16PF)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/34
            
         Προσφυγή της 21ης Νοεμβρίου 2008 — Psytech International κατά ΓΕΕΑ — Institute for Personality & Ability Testing (16PF)
   (Υπόθεση T-507/08)
   (2009/C 19/64)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Psytech International Ltd (Pulloxhill, Ηνωμένο Βασίλειο) (εκπρόσωποι: N. Phillips, Solicitor και N. Saunders, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Institute for Personality & Ability Testing, Inc. (Champaign, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 23ης Ιουλίου 2008, στην υπόθεση R 1012/2007-2 και να αναπέμψει την αίτηση περί κηρύξεως της ακυρότητας στο ΓΕΕΑ για να εξετασθεί και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «16PF» για προϊόντα και υπηρεσίες που υπάγονται στις κλάσεις 9, 16, 35, 41 και 42 — καταχωρισμένο κοινοτικό σήμα αριθ. 1 892 652
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β', γ' και δ', και του άρθρου και 51, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών: α) όφειλε να έχει κρίνει, βάσει των ενώπιόν του προσκομισθέντων αποδεικτικών στοιχείων, ότι το καταχωρισμένο κοινοτικό σήμα του οποίου ζητήθηκε η κήρυξη ακυρότητας στερείται διακριτικού χαρακτήρα β) δεν εφάρμοσε το ορθό νομικό κριτήριο και δεν εκτίμησε ορθώς τα ενώπιόν του προσκομισθέντα αποδεικτικά στοιχεία και γ) όφειλε να έχει κρίνει, βάσει των ενώπιόν του προσκομισθέντων αποδεικτικών στοιχείων, ότι η αίτηση καταχώρισης του καταχωρισμένου κοινοτικού σήματος του οποίου ζητήθηκε η κήρυξη ακυρότητας υποβλήθηκε κακόπιστα.